Дәрес № 84 I класс Татар теле

Тема: Ю хәрефе.

Максат: 1. [йу],[йу] авазлары кергән сүзләрне дөрес уку һәм язу күнекмәләрен

бирү;

2.Җөмлә төзү күнекмәләрен камилләштерү, фикерләү сәләтен, чагыштырмача анализ ясау күнеүләрен үстерү.

3.Укучыларда толерантлык тәрбияләү.

Дәрес тибы: яңа материал өйрәнү.

Дәрес төре:уен дәрес.

Материал: Татар теле дәреслеге 1 кл. А.Х.Нуриева,Ч.М.Харисова, II кисәк.

“Татар халык табышмаклары”. Яр Чаллы,Идел-йорт”,2000.

Җиһаз:такта,таблица,орфографик сүзлекләр,перфокарталар (фонетик анализ ясау өчен ),

Дәрес барышы.

I Оештыру өлеше.

Уңай психологик халәт булдыру.

Укытучы: Исәнмесез,укучылар

Килдегезме дәрескә.

Уен,көлке эшләрегез

Калдымы тәнәфестә?

Укучылар:Кыңгырауны ишеттек тә

Ашыктык без дәрескә.

Җиңнәребезне сызганып

Тотынабыз зур эшкә.

-Укучылар,әйдәгез,дәресебезне башлаганчы, дәрестә эшләү,утыру кагыйдәләрен искә төшерик.

-Рәхмәт укучылар.

IIАктуальләштерү һәм уку мәсьәләсен кую.

1. Матур язу.

Ю юю ююю Ююю Юныс

2) Сузлек диктанты (табышмакларның җавабын язу).

а) Ул булса көн була,

Ул булмаса төн була.(кояш)

б) Күктән килде,җирдән төште.(яңгыр)

в) Йөртә ул озын колак

Үзе гаҗәп куркак.

Уйланма инде озак,

Нәрсә ул?Йә әйт уйлап.(куян)

г) Кечкенә генә ойрт,

Эче тулы корт.(кыяр)

д) Моны миңа сөйләде Алдар,

Әгәр сиң очраса

Ул сине дә алдар;

Болар барысы да ялган,

Ялган булас да,

Ак кәгазьгә язылган. (әкият)

е) Килә бер батыр атлап,

Аягы баса лап-лап.

Урманда йөри.

Умартадан бал көри .(аю) (Эш бәяләнә.)

3)Тактада сүзләрне язарга:

юлчы юшкә

Каюм Әюп

таю кию

юан юеш

-Нәрсәгә игътибар иттегез?

-Кыенлык нәрсәдә туды?

III Уку мәсьәләсен чишү.

108нче күнегү.

* ю хәрефе ничек укыла?Моны ничек аңлатып була?

IV. Модельләштерү

-үтәгән биремнән чыгып,белемнәрне модельләштерегез.

\* калын сүзгә ю хәрефе [йу] дип укыла.

\* нечкә сүздә ю хрефе [йү] дип укыла.

Бирем.Кагыйдәләрне үз-үзегезгә сөйләгез;парларда бер-берегезгә сөйләгез.

V Рефлекция. Нинди сорауга җавап эзлибез?(Сүзләрдә ю хәрефен дөрес язарга).

-Дөрес,бер бал корты очып китте.

VI Күнекмәләрне ныгыту.

1нче бирем.109нчы күнегү телдән.

-Икенче бал корты очып китте.

VII Энергизатор”Хәлләрне белик”

Бармак белән бармакка,

Аяк белән аякка,

Иңсәм белән иңсәмә

Бераз гына тисәнә.

Шап-шап куллар белән

Тыпыр-тыпыр аяклар.

-Балалар кәефегез ничек?(Менә дигән!)

Баш бармакны кул сузымына тотып төрле якка хәрәкәт иттерү,күзне ял иттерү өчен күнегү.

2нче бирем 110 нчы күнегү а) Бер укучы чыгып тактага яза

б) Фонетик анализ (перфокарта)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Сүз | Иҗек саны | Сузык авазлар | | Тартык авазлар | | Аваз саны | Хәреф саны | Әйтелеше | |
| Калын аваз | Нечкә аваз | Яңгырау аваз | Саңгырау аваз | Калын әйтелеш | Нечкә әйтелеш |
|  |  |  |  |  |  |  |  |  |  |

Укучылар белемнәрен бәяли. Тагын бер бал корты очты.

VIII Рефлекция

1) Башта укыгыз,аннан соң тактага чыгып языгыз.

[йулчы] [йуаш] [йүнәлеш] [къыйу]

Язуыгызның дөреслеген “Татар теленең орфографик сүзлеге”ннән карап тикшерегез.Үзегезне бәяләгез.

* Бал корты очып китте.

2) Уен “Серле кәрәз” (кәрәзне “бал” белән тутыру өчен ю хәрефе кергән сүзләр яз)

- Нәтиҗә.Балалар,дәрестә нинди уку мәсьәләсе куелган иде? Нәрсәләр эшләдек?

Дәрескә үзебезгә билге куябыз.

I X. Йомгаклау